IND vs AUS 3rd Test: इस वजह से जसप्रीत बुमराह ने स्लो-यॉर्कर का श्रेय रोहित शर्मा को दिया  
एमसीजी में बुमराह की बूम-बूम !
पहली पारी में चटकाए छह विकेट
बुमराह- 15.5-4-33-6
ऑस्ट्रेलिया के साथ मेलबर्न (Melbourne Cricket Ground, Melbourne) में जारी तीसरे टेस्ट मैच (AUS vs IND, 3rd Test) के तीसरे दिन (मैच रिपोर्ट) शुक्रवार को मेजबान टीम के छह विकेट चटकाने वाले भारतीय यॉर्करमैन जसप्रीत बुमराह (Jasprit Bumrah) की स्लो यॉर्कर गेंद की हर कोई तारीफ कर रहा है. बुमराह ने मैच के तीसरे दिन लंच से ठीक पहले की शॉन मार्श को आखिरी गेंद कराई. गेंद स्लो यॉर्कर थी जिसे मार्श पढ़ नहीं पाए और पगबाधा आउट हो गए. बुमराह ने 33 रन देकर छह विकेट लिए. बुमराह की इस स्लो यॉर्कर की क्रिकेट विशेषज्ञ भी तारीफ कर रहे हैं. लेकिन खुद बुमराह ने इसकी सफलता का श्रेय रोहित को दिया है। 
Where did the slower ball come from? Bumrah reveals
Man of the moment @Jaspritbumrah93 on THAT delivery to Shaun Marsh, his 6-wicket haul at the G and his rich vein of form in whites this yearhttps://t.co/2RqOXmf4K1#AUSvINDpic.twitter.com/61GYYCLluf
बुमराह ने दिन का खेल खत्म होने के बाद संवाददाता सम्मेलन में कहा कि जब मैं लंच से पहले गेंदबाजी कर रहा था, तो उस समय विकेट धीमी थी और गेंद भी सॉफ्ट हो गया था. लंच से पहले आखिरी गेंद पर रोहित मिडऑफ पर खड़े थे. बुमराह ने कहा कि रोहित ने मुझसे कहा कि ये आखिरी गेंद है, तू धीमी गेंद का इस्तेमाल कर सकता है जैसे कि वनडे में करता है. इसलिए मैंने सोचा कि मैं ऐसा कर सकता हूं. क्योंकि कुछ नया नहीं हो रहा था. मैंने ऐसा ही करने की कोशिश की. मैं खुश हूं कि हमारी योजना सफल हुई और आखिरी गेंद पर हमें विकेट मिला.
Shot of the day, you reckon?
Boom gets a royal acknowledgement from #KingKohlipic.twitter.com/9d1dE5lYtS
खुद को विश्व स्तरीय गेंदबाज के रूप में स्थापित कर चुके इस गेंदबाज ने कहा कि मुझे विश्वास है कि जब भी मुझे टेस्ट क्रिकेट खेलने का मौका मिलेगा तब मैं अपना सर्वश्रेष्ठ देने के लिए मौजूद रहूंगा. बुमराह के करियर की इस शानदार गेंदबाजी के चलते भारत ने ऑस्ट्रेलिया को उसकी पहली पारी में 151 रन पर ढेर कर दिया. भारत ने पहली पारी में सात विकेट पर 443 रन बनाकर पारी घोषित कर दी थी.
बुमराह का यह प्रदर्शन ऑस्ट्रेलिया में किसी भी भारतीय तेज गेंदबाज द्वारा किया गया दूसरा सर्वश्रेष्ठ प्रदर्शन है. उनसे पहले भारत के पूर्व कप्तान कपिल देव का नंबर है जिन्होंने 1985 में एडिलेड में 106 रन देकर आठ विकेट लिए थे.